text: Mistænkeligt dødsfald: Politiet efterlyser bil
  28 oktober 2017 kl. 19.52
  En 61-årig kvinde fra Kolding er død. Politiet kalder dødsfaldet mistænkeligt og efterlyser en gråbrun bil. 
  Politiet fik lørdag klokken 11.00 en anmeldelse om et mistænkeligt dødsfald i Kolding. Politiet oplyser, det er en 61-årig kvinde der er død, og de er i øjeblikket ved at afhøre familie og naboer.
  - Omstændighederne gør, at dødsfaldet er mistænkeligt. Lige nu kan vi ikke komme nærmere ind på, hvad det er, siger Lars Peter Madsen, vicepolitiinspektør ves Sydøstjyllands Politi, til TV SYD. 
  I forbindelse med dødsfaldet efterlyser politiet en gråbrun Ford Modeo årgang 2015 med registreringsnummeret AU24836. 
  - Det er en bil, der har tilknytning til findestedet, men den er ikke længere på adressen, siger Lars Peter Madsen. 
  Lars Peter Madsen opfordrer til, at man kontakter politiet på 1-1-4, hvis man ser bilen eller har oplysninger i sagen.
  